
Text rozhodnutia
Súd: Krajský súd Trnava Spisová značka: 43Sd/59/2015 Identifikačné číslo súdneho spisu: 2015200550 Dátum vydania rozhodnutia: 13. 04. 2017 Meno a priezvisko sudcu, VSÚ: JUDr. Ľubomír Bundzel ECLI: ECLI:SK:KSTT:2017:2015200550.3 Uznesenie Krajský súd v Trnave v právnej veci navrhovateľa: L. B., nar.: XX.XX.XXXX, bytom F. X, XXX XX Z., proti odporkyni: Sociálna poisťovňa - ústredie, so sídlom Ul. 29. augusta č. 8-10, 813 63 Bratislava, o preskúmanie rozhodnutia odporkyne č. XXX XXX XXXX X zo dňa 23.04.2015, t a k t o r o z h o d o l : Súd konanie z a s t a v u j e. Žiaden z účastníkov konania nemá právo na náhradu trov konania. o d ô v o d n e n i e : 1. Navrhovateľ návrhom zo dňa 28.06.2015 žiadal o preskúmanie rozhodnutia odporkyne č. XXX XXX XXXX X zo dňa 23.04.2015. Z napadnutého rozhodnutia vyplýva, že navrhovateľovi podľa § 65, § 82 a § 114 ods. 1 zákona č. 461/2003 Z.z. o sociálnom poistení v znení neskorších predpisov (ďalej len „zákon č. 461/2003 Z.z.) vznikol nárok na starobný dôchodok v sume 246,10 Eur mesačne, ktorý sa podľa § 81 ods.1 zákona č. 461/2003 Z.z. nevypláca a dňom 06.05.2014 nárok naň zaniká, teda z dôvodu, že navrhovateľovi sa k 06.05.2014 vyplácal invalidný dôchodok v sume 249,20 Eur mesačne, v súlade s § 81 ods. 1 zákona č. 461/2003 Z.z. sa navrhovateľovi naďalej vyplácal invalidný dôchodok vo vyššej sume a nárok na starobný dôchodok v nižšej sume zanikol. 2. Na základe včas podaného opravného prostriedku proti rozhodnutiu č. XXX XXX XXXX X zo dňa 23.04.2006 odporkyňa šetrením zistila ďalšie rozhodujúce skutočnosti, ktoré majú vplyv aj na sumu vyplácaného invalidného dôchodku a preto bolo opätovne rozhodnuté o sume invalidného dôchodku, ako aj o sume starobného dôchodku. 3. Rozhodnutím č. XXX XXX XXXX X - I. zo dňa 31.05.2016 bolo v rámci autoremedúry zrušené napadnuté rozhodnutie č. XXX XXX XXXX X zo dňa 23.04.2015. 4. Odporkyňa vydala dňa 26.05.2016 a 31.05.2016 zmenové rozhodnutia, z ktorých v ich vzájomnej súvislosti vyplýva, že opravnému prostriedku navrhovateľa v plnom rozsahu vyhovela a následne navrhla tieto zmenové rozhodnutia ako vecne správne potvrdiť. 5. Krajský súd v Trnave príslušný na konanie prejednal vec na pojednávaní dňa 13.02.2017 a dňa 03.04.2017 a usúdil, že sú splnené podmienky na zastavenie konania o preskúmaní napadnutého rozhodnutia odporkyne podľa § 250o OSP v dôsledku vydania zmenových rozhodnutí, ktorými odporkyňa vyhovela opravnému prostriedku navrhovateľa v plnom rozsahu. 6. Podľa § 250o OSP, ak správny orgán, ktorého rozhodnutie súd preskúmava, vydá nové rozhodnutie, ktorým návrhu v celom rozsahu vyhovie, súd uznesením konanie zastaví. 7. Vzhľadom k tomu, že odporkyňa vydala zmenové rozhodnutia, ktorými opravnému prostriedku navrhovateľa v plnom rozsahu vyhovela, súd postupoval podľa § 250o OSP a konanie zastavil. 8. O náhrade trov konania súd rozhodol podľa § 250l ods. 1, 2 v spojení s § 146 ods. 1 písm. c) OSP tak, že žiaden z účastníkov nemá právo na náhradu trov tohto konania. Poučenie: Proti tomuto uzneseniu je prípustné odvolanie do 15 dní odo dňa jeho doručenia na Najvyšší súd SR prostredníctvom Krajského súdu v Trnave. V odvolaní sa má popri všeobecných náležitostiach podania uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

